จี้กง - วิกิพีเดีย

# จี้กง

### จากวิกิพีเดีย สารานุกรมเสรี

บทความนี้ ต้องการการตรวจสอบความถูกต้องโดยผู้เชี่ยวชาญ เนื่องจากเนื้อหายังไม่สมบูรณ์ มาช่วยกันตรวจสอบและแก้ไขกันเถอะ อีกนิดหนึ่งหน้านี้ก็จะเรียบร้อยแล้ว รายละเอียดเพิ่มเติมหาดูได้ที่ การจัดย่อหน้า คู่มือ และ นโยบายวิกิพีเดีย

จี้กง เป็นพระภิกษุชาวจีน ในนิกายมหายาน นับเป็นพระอรหันต์องค์หนึ่ง เดิมชื่อ หลี่ซิวหยวน เกิดในสมัยราชวงค์ซ่ง วันที่ 2 เดือนยี่ อายุ 18 ปี บวชที่วัด หลิงอิ่น เมืองหางโจว เพื่อสะดวกในการโปรดสัตว์ ท่านจึงแสร้งทำเป็นสติไม่ดี และดื่มสุรา แสร้งทำท่าเมามาย ท่องธุดงค์ไปทั่ว มีเรื่องเล่าเกี่ยวกับความมหัศจรรย์ของพระจี้กงมีมากมาย เช่น

ครั้งหนึ่งวัด จิ้งฉือ ถูกไฟไหม้ ต้องการไม้จำนวนมากมาสร้างใหม่ พระจี้กงใช้จีวรครอบภูเขาทั้งลูก ป่าไม้บนภูเขาล้มระเนระนาดขุดรากถอนโคน กลิ้งลงแม่น้ำไหลลอยไปที่เมืองหางโจว พระจี้กงแจ้งให้ทางวัดทราบ ครั้นพระเณรไปดูปรากฏว่าเป็นความจริง

เคยมีคนถามท่าน อาศัยสุราแสร้งบ้าทำไมจึงเมา ท่านว่า สัตว์โลกลุ่มหลงมัวเมา ถ้าอาตมาไม่เมาจะโปรดพวกเขาได้อย่างไร

มีคนถามว่า เมื่อบวชแล้ว เหตุใดไปข้องแวะชาวบ้าน ท่านว่า รอให้สัตว์โลกมาปฏิบัติธรรมที่วัดเองจะมีกี่คน อาตมาไปโปรดถึงที่จะได้ไม่ต้องอยู่แต่ในวัด

ตลอดชีวิต คำพูดบ้าบ๊องหรือคำเมา ล้วนแฝงไว้ด้วยหลักธรรม พระจี้กงละสังขารขณะนั่งสมาธิ ศพถูกฝังไว้ที่เจดีย์เสือเผ่น ประเทศจีน

ดึงข้อมูลจาก "http://th.wikipedia.org../../../%E0%B8%88/%E0%B8%B5/%E0%B9%89/%E0%B8%88%E0%B8%B5%E0%B9%89%E0%B8%81%E0%B8%87.html".

หมวดหมู่: ตรวจแก้โดยผู้เชี่ยวชาญ | พระอรหันต์

##### Views

- บทความ
- อภิปราย
- รุ่นปัจจุบัน

##### ค้นหา